Folketing
2003-01-22

Det er for flovt at stå her og besvare et spørgsmål om, hvorfor der skulle være eksklusivaftaler på det offentlige arbejdsmarked, med den slags banaliteter. Man prøver ligesom at foregøgle, at det handler om, hvordan man skaffer medlemmer til sin fagforening og ikke om, hvordan man håndterer uorganiserede arbejdsgivere, som kan have svært ved at forstå de spilleregler, der eksisterer på arbejdsmarkedet. Men lad det nu være. Men på baggrund af mine tre spørgsmål vil jeg gerne spørge statsministeren, om ikke det var rimeligt, at han trak det lovforslag tilbage, som bygger på nogle helt forkerte forudsætninger, og i stedet gør, som der er tradition for i Danmark, nemlig lader arbejdsmarkedets parter finde ud af, hvordan de løser de problemer, som statsministeren ser som de store, men også hvordan vi får løst spørgsmålet omkring de uorganiserede arbejdsgivere.